Orang Yunani Pontik

Orang Yunani Pontos (;  atau ;  , ) ialah cabang etnik Yunani asli wilayah Pontos, di timur laut Anatolia (Turki moden). Mereka berkongsi budaya Yunani Pontos lazim yang dicirikan oleh muzik, tarian, masakan dan pakaian. Tarian rakyat, seperti Serra (juga dikenali sebagai Pyrrhichios), dan alat muzik tradisional, seperti lyra Pontos, tetap penting kepada komuniti-komuniti diaspora Ponti. Orang Pontos mengikut tradisinya bercakap loghat Pontos, sejenis dialek Yunani moden yang telah berkembang secara terasing di wilayah sama.

Koloni-koloni Yunani terawal di wilayah Pontos bermula pada 700 SM, termasuk Sinope, Trapezus, dan Amisos. Koloni-koloni Yunani terus tersebar di pesisiran Laut Hitam (Euxeinos Pontos) antara zaman Arkaik dan Klasik. Kerajaan Pontos diilhakkan kuasa Rumawi pada tahun 63 SM, menjadi jajahan Rom dan kemudiannya wilayah Byzantium. Semasa abad ke-11 Masihi, Pontos menjadi sangat terasing dari seluruh dunia Yunani, berikutan penaklukan Saljuk ke atas Anatolia. Selepas pengepungan Kustantiniyah pada tahun 1203 dalam Perang Salib Keempat, Empayar Trebizond ditubuhkan di pesisiran Laut Hitam oleh cabang dinasti Komnenos, yang kemudiannya dikenali sebagai 'Komnenos Raya'. Anatolia, termasuk Trebizond, akhirnya habis ditawan Uthmaniyah pada abad ke-15 Masihi. Ramai orang Yunani tinggal di Pontos semasa zaman moden awal sehinggalah abad ke-20, apabila, selepas genosid orang Yunani Pontos dan pertukaran penduduk pada tahun 1923 dengan Turki, orang Yunani Pontos kebanyakannya telah berhijrah ke Yunani dan sekitar rantau Kaukasus termasuk ke negara Georgia.

Hari ini, kebanyakan orang Yunani Pontos tinggal di rantau utara semenanjung Yunani Utara terutamanya dalam dan sekitar Thessaloniki di Makaduniah. Mereka yang di selatan Rusia, Ukraine dan Kirim sering digelarkan "orang [Yunani] Pontos Utara", berbeza dengan mereka dari "Pontos Selatan", yang dianggap sebagai Pontos sebenar. Mereka dari Georgia, timur laut Anatolia, dan bekas Caucasus Rusia dalam kalangan akademik Yunani kontemporari sering dirujuk sebagai "orang [Yunani] Pontos Timur" atau Yunani Caucasia. Orang Urum Ortodoks Yunani yang berbahasa Turkik termasuk dalam kumpulan ini juga. Selain asal usul mereka yang kebanyakannya Yunani, mereka juga berkemungkinan mempunyai darah yang datang daripada beberapa punca berbeza.

 Galeri 

 Nota kaki 

 Nota 

 Rujukan 

 Bibliografi 

 Berikashvili, Svetlana. Morphological aspects of Yunani Pontos spoken in Georgia. LINCOM GmbH, 2017. ISBN 978-3-8628-8852-8

 Halo, Thea. Not Even My Name. Picador. 2000. ISBN 978-0-312-26211-2.
 Hofmann, Tessa, ed. Verfolgung, Vertreibung und Vernichtung der Christen im Osmanischen Reich 1912–1922. Münster: LIT, 2004. ISBN 978-3-8258-7823-8

Kategori:Kelompok etnik di Ukraine
Kategori:Kelompok etnik di Rusia
Kategori:Kelompok etnik di Azerbaijan
Kategori:Rencana yang mengandungi teks bahasa Georgia
Kategori:"Kumpulan etnik berkaitan" yang memerlukan pengesahan
Kategori:Rencana yang mengandungi teks bahasa Turki
Kategori:Rencana yang mengandungi teks bahasa Yunani